b'\n_START_ARTICLE_\n2. njema\xc4\x8dka nogometna Bundesliga\n_START_SECTION_\nPovijest\n_START_PARAGRAPH_\n1974. godine, osnovana je ni\xc5\xbea njema\xc4\x8dka liga, iza 1. Bundeslige. 40 klubova je sudjelovalo u ligama, 2. Bundesliga Nord (sjever) i 2. Bundesliga S\xc3\xbcd (jug). 1981. je odr\xc5\xbeana prva samostalna 2. Bundesliga, sa 20 klubova. Sezone 1991./92., biv\xc5\xa1i klubovi iz Isto\xc4\x8dne Njema\xc4\x8dke su se tako\xc4\x91er po\xc4\x8deli natjecati. Zbog toga, ponovo je zapo\xc4\x8deta liga sa dvije divizije, a svaka je imala po 12 klubova. Sezona 1992./93. je tako\xc4\x91er bila za pam\xc4\x87enje, ponovo je vra\xc4\x87ena jedna liga, sada sa 24 mom\xc4\x8dadi. Od sezone 1994./95., broj klubova koji nastupaju u ligi se smanjio, od tada je nastupalo 18 u 2. Bundesligi. Najuspje\xc5\xa1niji klub je Fortuna K\xc3\xb6ln, koja je imala 1,376 bodova od mogu\xc4\x87ih 2,910._NEWLINE_Tijekom sezone 2004./05., otkriveno je da je nekoliko utakmica 2. Bundeslige bilo potpla\xc4\x87eno sudcu Robertu Hoyzeru. Utakmica izme\xc4\x91u klubova LR Ahlen i SV Wacker Burghausen u 2. Bundesligi je se morala ponoviti 27. travnja 2005.'